
Antitumor hatású triazolok szintézise a 13α-ösztron sorban

A természetes ösztron az élővilágban gyakran előforduló, számos élettani szerepet betöltő hormon. E vegyület egylépéses epimerizációval előállított izomere, a 13α-ösztron hormonálisan inaktív vegyület [1]. Az elmúlt időszak kutatásai során felfedezték, hogy egyes 13α-ösztron származékok antitumor aktivitással rendelkeznek [2]. Munkánk során terminális alkin funkciót tartalmazó 13α-ösztron származékokat szintetizáltunk, amelyeket szubsztituált benzilazidokkal reagáltattunk. Az azid-alkin „click” reakciók révén nyert vegyületeink eredményesen gátolták több reproduktív humán tumorsejvonal proliferációját. Az aktív származékok szerkezetének célzott módosításával és a céltermékek MTT-módszerrel történő hatástani vizsgálatainak eredményeivel összevetve, szerkezet-hatás összefüggést állapítottunk meg.

1.ábra Triazol szintézis „click” reakcióval

